b"\n_START_ARTICLE_\nTancada d'intel\xc2\xb7lectuals a Montserrat\n_START_SECTION_\nLa tancada\n_START_PARAGRAPH_\nS'inici\xc3\xa0 el 12 de desembre de 1970 a l'Abadia de Montserrat on es van reunir uns 300 _NEWLINE_intel\xc2\xb7lectuals catalans: escriptors, cantants, periodistes, pintors, actors, cineastes, gent del teatre, de l'edici\xc3\xb3, professionals de la cultura, i altres persones amb un reconegut comprom\xc3\xads pol\xc3\xadtic (vegeu llista de participants). La tancada tenia per objecte protestar pel Proc\xc3\xa9s de Burgos, el consell de guerra que condemn\xc3\xa0 mort a militants d'ETA. Va durar tres dies at\xc3\xa8s l'amena\xc3\xa7a d'assalt de la policia. Els participants a la tancada van debatre sobre estat actual del pa\xc3\xads i el seu futur, i es constitu\xc3\xafren en assemblea permanent creant l'Assemblea Permanent d'Intel\xc2\xb7lectuals Catalans que funcion\xc3\xa0 a partir d'aquell moment tenint un paper destacat en esdeveniments pol\xc3\xadtics futurs.  En el transcurs de la tancada igualment es redact\xc3\xa0 un manifest en qu\xc3\xa8 es demanava l'amnistia pol\xc3\xadtica, llibertats democr\xc3\xa0tiques i el dret a l'autodeterminaci\xc3\xb3.\n_START_SECTION_\nOrigen i conseq\xc3\xbc\xc3\xa8ncies\n_START_PARAGRAPH_\nL\xe2\x80\x99origen de la tancada  cal fixar-lo en la proposta d\xe2\x80\x99un acte de resposta al r\xc3\xa8gim pel Proc\xc3\xa9s de Burgos de les dues inst\xc3\xa0ncies unit\xc3\xa0ries d\xe2\x80\x99oposici\xc3\xb3 al franquisme que en aquell moment 1970 funcionaven a Catalunya, La Taula Rodona (1966-1973) i la Comissi\xc3\xb3 Coordinadora de Forces Pol\xc3\xadtiques de Catalunya (precedent del Consell de Forces Pol\xc3\xadtiques de Catalunya)_NEWLINE_Les conseq\xc3\xbc\xc3\xa8ncies pels participants foren importants, fortes sancions econ\xc3\xb2miques, retirada de passaports, prohibici\xc3\xb3 d'actuar en p\xc3\xbablic, etc.  L'impacte internacional de la tancada fou indubtable i contribu\xc3\xad de manera notable  al fet que dies despr\xc3\xa9s el r\xc3\xa8gim commut\xc3\xa9s les penes de mort. Per altra part impuls\xc3\xa0 i donar relleu medi\xc3\xa0tic i ciutad\xc3\xa0 a la lluita de l'oposici\xc3\xb3 catalana antifranquista.\n_START_SECTION_\nManifest de la Tancada\n_START_PARAGRAPH_\nManifest:_NEWLINE_Nosaltres, intel\xc2\xb7lectuals catalans constitu\xc3\xafts a Montserrat en assemblea permanent, ens creiem en el deure de prendre posici\xc3\xb3 davant la grav\xc3\xadssima situaci\xc3\xb3 pol\xc3\xadtica i social provocada pel Consell de Guerra sumar\xc3\xadssim contra setze militants d\xe2\x80\x99ETA, acusats de lluitar pel socialisme i pels drets nacionals del poble basc._NEWLINE_En aquestes circumst\xc3\xa0ncies, constatem:_NEWLINE_1.Que a l'Estat espanyol continua essent aplicada, contra tota opini\xc3\xb3 o acci\xc3\xb3 de signe democr\xc3\xa0tic, una legislaci\xc3\xb3 repressiva iniciada, a m\xc3\xa9s de trenta anys, durant la guerra civil. _NEWLINE_2.Que l'actual sistema politicojur\xc3\xaddic al servei d\xe2\x80\x99una estructura social classista i anacr\xc3\xb2nica converteix en delicte fets pol\xc3\xadtics i socials que en tot estat democr\xc3\xa0tic s\xc3\xb3n considerats leg\xc3\xadtims i \xc3\xa0dhuc constitueixen drets elementals de tot ciutad\xc3\xa0._NEWLINE_3.Que la tortura i els mals tractes f\xc3\xadsics i morals, que han estat denunciats reiteradament, s\xc3\xb3n encara una pr\xc3\xa0ctica polic\xc3\xadaca sistem\xc3\xa0tica._NEWLINE_4.Que els drets dels pobles i nacions que avui formen l\xe2\x80\x99Estat espanyol s\xc3\xb3n ignorats i reprimits a benefici d\xe2\x80\x99una suposada i falsa unitat nacional, principi b\xc3\xa0sic de les lleis fonamentals de l\xe2\x80\x99Estat espanyol._NEWLINE_Atesos aquests fets, considerem inadmissible l\xe2\x80\x99aplicaci\xc3\xb3 de les grav\xc3\xadssimes penes demanades al Consell de Guerra sumar\xc3\xadssim de Burgos. Denunciem que els mitjans de comunicaci\xc3\xb3 de l\xe2\x80\x99Estat, especialment Radio Nacional de Espa\xc3\xb1a,Televisi\xc3\xb3n Espa\xc3\xb1ola i l'Agencia Cifra, tergiversen o escamotegen sistem\xc3\xa0ticament la informaci\xc3\xb3. I, com que no existeixen mitjans normals de lliure expressi\xc3\xb3, ens veiem obligats a manifestar-nos a trav\xc3\xa9s d\xe2\x80\x99aquest document._NEWLINE_En primer lloc, repudiem el proc\xc3\xa9s de Burgos en els termes expressats pels advocats defensors, al mateix temps que ens solidaritzem amb els moviments de repulsa que s\xe2\x80\x99han produ\xc3\xaft i es produeixen tant a l\xe2\x80\x99interior com a l\xe2\x80\x99exterior._NEWLINE_En segon lloc, reclamem que siguin preses immediatament les mesures seg\xc3\xbcents:_NEWLINE_1.Que quedi sense efecte qualsevol condemna que pugui \xc3\xa9sser dictada pel tribunal de Burgos._NEWLINE_2.Que sigui promulgada una amnistia general de tots els presos per motius pol\xc3\xadtics i socials, els sancionats i dels exiliats.3.Que sigui derogat el decret llei de bandidatge i terrorisme i abolides les   jurisdiccions especials.4.Que sigui abolida la pena de mort per qualsevol delicte.5.Que sigui establert un estat aut\xc3\xa8nticament popular que garanteixi l\xe2\x80\x99exercici de les llibertats democr\xc3\xa0tiques i dels drets dels pobles i nacions que formen l\xe2\x80\x99Estat espanyol, incl\xc3\xb2s el dret d\xe2\x80\x99autodeterminaci\xc3\xb3._NEWLINE_Finalment, manifestem la nostra completa adhesi\xc3\xb3 fraternal al poble basc i a les seves reivindicacions, que s\xc3\xb3n les nostres._NEWLINE_Montserrat, 13 de desembre de 1970\n_START_SECTION_\nLlistat de participants a la Tancada\n_START_PARAGRAPH_\nJoan-Ramon Capella; Pau Bordonaba; Josep Guinovart; Oriol Bohigas; Josep M. Riera de Leyva; Jos\xc3\xa9 Mar\xc3\xada Nunes; Vicen\xc3\xa7 Aranda; Crist\xc3\xb2fol Domingo; Beatriz de Moura; Jordi Herralde Grau; Carles Duram; Josep Ferr\xc3\xa9; Maria Girona; Dom\xc3\xa8nec Aguilar Foment; Montserrat Esther; Marta Ribalta; Albert R\xc3\xa0fols Casamada; Dami\xc3\xa0 Casanovas Serra; Llu\xc3\xads Dom\xc3\xa8nech; Annie Settim\xc3\xb3 de Esteva; Toni Miserachs; Josep Llu\xc3\xads Rovira; Joaquim Boix; Ramon Dom\xc3\xa8nech Girbau; Miquel Porter; Rom\xc3\xa0 Gubern; Francesc Vayreda; Octavi Pellissa; Pep Bonet; Oriol Serrano; Antoni Tom\xc3\xa0s;_NEWLINE_Pere Ancochea; Josep Benet; Jordi Carbonell; Josep Maria Forn; Juliana Joaniguet; Carme Serrallonga; Alexandre Corniero; Immaculada Llorens; Carles Santasusana;Josep Sant; Manuel N\xc3\xba\xc3\xb1ez; Elena Paulowski; Paco Rod\xc3\xb3n; Joan Hern\xc3\xa1ndez Pijoan;Jordi Ventura; Joan Gomis i Sanahuja; Esteve Lamotte de Grignon; Llu\xc3\xads Magri\xc3\xb1\xc3\xa1; Domingo Melero; Josep M. Queralt; Arnau Olivar; Alfons Garcia Segu\xc3\xad; Gabriel Ferrater Joan Sol\xc3\xa0; Francesc Valls; Guillermina Motta; Enric Barbat; Esther Tusquets; Ana Mar\xc3\xada Matute Ausejo; Anna Maria Moix i Meseguer; Jaume Pamar; Joan Soler; Anna Bofill; Albert Casas; Josep M. Guerrero; Guillem V\xc3\xa0zquez; Carles Pascual; Eduard Ramera Gir\xc3\xb3n_NEWLINE_Raimon; Francesc Pi de la Serra; Jes\xc3\xbas Oliver Rotellas; Oriol Martorell; Joan Pons; Antoni Matabosch; Maria Reniu; Pere Planella; Eul\xc3\xa0lia Gom\xc3\xa0; Jaume Echavarri; Angels Izquierdo; Marta Abell\xc3\xb3; Cristina Coll; Ferranda Mori\xc3\xa9n; Dolors Ribera; Jordi Cadena; Francesc Bellmunt; Maite Fontanet; N\xc3\xbaria Bareta; Jaume Figueras; Rosina Gallego; Eul\xc3\xa0lia Gil; Ramon Casanelles; Jordi Pericot; Yago Pericot; Xavier Zulaica; Mario Gas Cabr\xc3\xa9; Enric Satu\xc3\xa9; Dol\xc3\xa7a Tormo; Joan Enric Lahosa; Josep M. L\xc3\xb3pez Llav\xc3\xad; Juli\xc3\xa0 Garcia; Pep Romeu; Carlota Soldevila; Francesc Nel\xc2\xb7lo; Xavier Valdivieso; \xc3\x80ngel Carmona; Carme Calvet; Francesc Carreras; Jaume Melendres; Armonia Rodr\xc3\xadguez; M. \xc3\x80ngels Tren; Consol Coma; Josep Esteve; Pere Comas; Josep Maria Benet i Jornet; Josep Corredor-Matheos; Joan Oliver; Marina Bru; Carol Ros\xc3\xa9s; Xavier Fern\xc3\xa1ndez L\xc3\xb3pez; Germ\xc3\xa0 Fern\xc3\xa1ndez L\xc3\xb3pez; Enric Cabestany; Jaume Cabr\xc3\xa9; Sergi Jover; Jaume Camino; Charo Garcia Verde; Jordi Castellanos, Jacint Ros i Hombravella; Josep M. Mu\xc3\xb1oz Pujol; Marina Subirats; Carles Sanpons; Feliu Formosa; Jordi Teixidor; Conxa Segarra; Xavier Romeu; N\xc3\xbaria P\xc3\xa9rez de Lara; Ramon Garcia; Jordi Marf\xc3\xa0; Merc\xc3\xa8 Corman; Maria Plans; Miquel Garcia L\xc3\xb3pez;Josep M. Cabr\xc3\xa9; Eva Serra; Josep Cerc\xc3\xb3s; Jaume C\xc3\xa0lix; Manuel Rius; Rafael Medina Ortega; Rafael Mu\xc3\xb1oz Palo\xc3\xb1es; Joan Trav\xc3\xa9; Esther Boix; Josep Ribera Pinyol; Montserrat Roig; Eduard Guardino;Valeri Novell Sala; Santi Loperena; Pere Portabella; Pere Dom\xc3\xa9nech; Carme Hern\xc3\xa0ndez: Rosa Reg\xc3\xa0s; Jaume Rosell; Francesc Serrahima; Fabi\xc3\xa0 Puigserver; Magda Oliver; V\xc3\xadctor Mora; Isabel Cowel; Carles-Jordi Guardiola; Colita Esteba; N\xc3\xbaria Serrahima; Xavier Fern\xc3\xa1ndez de Castro; Gon\xc3\xa7al Su\xc3\xa1rez; Pere Garc\xc3\xa9s; Josep Maria Martorell i Codina; Joana Jord\xc3\xa0; Roser Carrob\xc3\xa9; Josep Elias; F\xc3\xa8lix Tusell; Eugenio Tr\xc3\xadas Sagnier; Eul\xc3\xa0lia Serra; Alexandre Cirici Pellicer; \xc3\x80ngels Manuel; Llu\xc3\xads Ribera; Eduard Rodrigo Ferrer; Francesc Vallverd\xc3\xba; N\xc3\xbaria Espert; Terenci Moix; Armand Morono; Irene Mart\xc3\xadnez Mora; Ramon Serrano; Enric Irazoqui; Juli\xc3\xa0 Marcelo; Josep M. Castellet; Josep M. Tubau; Roc Villas; Mari\xc3\xa0 Alber\xc3\xb3; Antoni Blanch; Pere Bala\xc3\xb1\xc3\xa0;Antoni T\xc3\xa0pies; Teresa T\xc3\xa0pies; Daniel Lelong; M. Llu\xc3\xafsa Borr\xc3\xa0s; Xavier Castell\xc3\xa0; Esteve Borrell; Jaume Albert\xc3\xad; Josep Andreu Abell\xc3\xb3; Francesc Aragay; Joan Mart\xc3\xadnez Mora; Pere Catal\xc3\xa0 Roca; Francesc Catal\xc3\xa0 Roca; Gustau Gili; Ramon Vilad\xc3\xa0s; Ramon Noguera; Joan Brossa; Joan Mir\xc3\xb3; Ramon Valls; Montserrat Durany; Jaques Dupin; Jordi Tusell; Joan Ramon Colomines i Companys; Joan Colomines; Josep Monta\xc3\xb1ez; Joan Nicol\xc3\xa0s; Josep M. Fargas; Pau Mongui\xc3\xb3; Albert Puigdom\xc3\xa8nech; Emili Donato; Joan Bosch; Francesc Rius; Rafael C\xc3\xa0ceres; Josep Sanmart\xc3\xad; Xavier Miserachs; Enrique Vila-Matas; Biel Moll; Jaume Ciurana; Frederic Pag\xc3\xa8s; Pere Ignasi Fages; Carles Trias; Jos\xc3\xa9 Luis Gim\xc3\xa9nez-Front\xc3\xadn; Xavier Folch; Manuel Sacrist\xc3\xa1n; Albert Vila; Lloren\xc3\xa7 Soler; Analisa Corti; Joana Mas; Manuel Valls; Marta Carrera; Frederic Raurell; Llu\xc3\xads Ciges; Maite Arb\xc3\xb3; Joan Manuel Serrat; Josep M. Clua; Jaume Vil\xc3\xa0."